### 9.      Ansøgning om kommunegaranti - [adresse]

**Åbent**

Sagsnr.: 326-2016-61177       J.nr.: 13.00.00           Dokumentnr.:
326-2016-415741

**Sagstype**

Beslutning.

**Resume og sagens baggrund**

[adresse] søger om kommunegaranti for en byggekredit
på 90 mio. kr. hos Kommune-Kredit til anlægsprojekter vedrørende nyt [adresse]
Vandværk (Tissø2). Projektet gennemføres i perioden 2016-2018, hvorfor
byggekreditten søges for samme periode.

Der er indgået leveringsaftale mellem [adresse]
A/S og Novozymes A/S.

Lovhjemmel: Kenneth Holm.

**Indstillinger**

Direktøren indstiller,

1. at der gives
garanti for en byggekredit på 90 mio.kr. hos Kommune-Kredit.

2. at ansøgning om
endelig lånefinansiering og indfrielse af byggekreditten fremsendes til
godkendelse i Kommunalbestyrelsen inden 31. marts 2019.

3. at kommunen
tager forbehold for ændringer for opkrævning af garantiprovision t i forhold
til nuværende vedtagne regler. Der opkræves p.t. ikke garantiprovision for en
byggekredit.

**Behandling**

Økonomiudvalget, Kommunalbestyrelsen.

**Sagsfremstilling**

De samlede anlægsudgifter beløber sig til [adresse] kr.,
hvoraf der søges garanti for en byggekredit på 90 mio.kr. hos Kommune-Kredit.

Forud for anlægsprojektets udbud og fysiske opstart har Forsyningen
i samarbejde med primærkunden Novozymes og et rådgivningsfirma (Advisory
Board), som er sammensat af danske og internationale specialister i behandling
af overfladevand, analyseret processer, rammebetingelser m.v. for Tissø2.

Der er indgået leveringsaftale mellem Kalundborg
Overfladevand A/S og Novozymes A/S. Aftalen beskriver betingelser for
henholdsvis leverandørens og aftagerens ydelser, herunder finansiering og
betaling af anlægget. Forsyningen skal stå for finansieringen, og aftageren skal
betale via m3-taksten for de afledte afdrag og renter. Tissø2 vil få en årlig
kapacitet på 1,6 mio. m3 renset overfladevand.

Projektet er godkendt af selskabets bestyrelse.

*Garantiprovision:*

Administrationen arbejder p.t. på gennemgang af de nuværende
garantisager i forbindelse med opkrævningen af garantiprovision. Når dette
arbejde er tilendebragt, må en ændring af den nuværende praksis forventes for
at kunne efterleve de gældende regler på området. Forinden vil
administrationens forslag til ændringer blive fremsendt til
Kommunalbestyrelsens beslutning.

**Økonomiske konsekvenser**

Garantien får kun økonomiske konsekvenser for kommunen,
såfremt Kalundborg Overfladevand A/S ikke er i stand til at betale lånet.
Garantien påvirker ikke den kommunale låneramme. Kommunens garantiforpligtelser
pr. 31. december 2015 for lån til Kalundborg Overfladevand A/S udgør i alt
2.842.903,79 kr.

**Økonomiudvalgets møde den 14.
december 2016:**

Anbefales.